CELEX: 31998D0520
Language: et
Date: 1998-06-17 00:00:00
Title: Komisjoni otsus, 17. juuni 1998, üleeuroopalise integraalteenuste digitaalvõrgu (ISDN) primaarpöörduse ühise tehnilise normi kohta (muudatus 1) (teatavaks tehtud numbri K(1998) 1613 all)EMPs kohaldatav tekst.

Tähtis õiguslik teade

|

31998D0520

Euroopa Liidu Teataja L 232 , 19/08/1998 Lk 0019 - 0021

		Komisjoni otsus,17. juuni 1998,üleeuroopalise integraalteenuste digitaalvõrgu (ISDN) primaarpöörduse ühise tehnilise normi kohta (muudatus 1)(teatavaks tehtud numbri K(1998) 1613 all)(EMPs kohaldatav tekst)(98/520/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 12. veebruari 1998. aasta direktiivi 98/13/EÜ telekommunikatsioonivõrgu lõppseadmete ja satelliitside maajaamaseadmete kohta, sealhulgas nende nõuetekohasuse vastastikuse tunnustamise kohta, [1]ning arvestades, et:komisjon on vastu võtnud meetme sellise lõppseadmetüübi kindlaksmääramise kohta, mille jaoks nõutakse ühist tehnilist normi, ning selgituse kõnealuse eeskirja reguleerimisala kohta;tuleks vastu võtta vastavad ühtlustatud standardid või nende osad, millega rakendatakse ühisteks tehnilisteks normideks muudetavaid olulisi nõudeid;tootjate turulepääsu järjepidevuse tagamiseks on vaja komisjoni otsusega 97/347/EÜ [2] kinnitatud seadmete puhul üleminekukorda;käesoleva otsusega vastuvõetav ühine tehniline norm on kooskõlas ACTE arvamusega,ON VASTU VÕTNUD KÄESOLEVA OTSUSE:Artikkel 11. Käesolevat otsust kohaldatakse üldkasutatava telekommunikatsioonivõrguga ühendatavate lõppseadmete suhtes, mis kuuluvad artikli 2 lõikes 1 osutatud ühtlustatud standardi reguleerimisalasse.2. Käesoleva otsusega kehtestatakse ühine tehniline norm, mis hõlmab selliste lõppseadmete tehnilisi omadusi, elektrilisi ja mehaanilisi nõudeid liidesele ja juurdepääsu kontrollimise protokolle, mida võib ühendada ja mille valmistaja või tema esindaja on mõelnud ühendamiseks üleeuroopalise ISDN-võrgu (Euro-ISDN) primaarpöörduspunktina esitatud T-liidesega või samal ajal S- ja T-liidesega primaarpöörduseks üldkasutatava telekommunikatsioonivõrgu liidese tasandil.Artikkel 21. Ühine tehniline norm sisaldab asjaomase standardiorganisatsiooni koostatud ühtlustatud standardit ja rakendab kohaldatavuse piires direktiivi 98/13/EÜ artikli 5 lõigetes c, d ja f nimetatud olulisi nõudeid. Viide standardile on esitatud lisas.2. Käesoleva otsuse reguleerimisalasse kuuluvad lõppseadmed on kooskõlas lõikes 1 nimetatud ühise tehnilise normiga ning vastavad direktiivi 98/13/EÜ artikli 5 punktides a ja b nimetatud olulistele nõuetele ja kõigis muudes kohaldatavates direktiivides, eelkõige nõukogu direktiivides 73/23/EMÜ [3] ja 89/336/EMÜ [4] sätestatud nõuetele.Artikkel 3Käesoleva otsuse artikli 1 lõikes 1 osutatud lõppseadmete puhul kasutavad direktiivi 98/13/EÜ artiklis 10 nimetatud menetlusi teostama määratud teavitatud asutused lisas nimetatud ühtlustatud standardit või tagavad selle kasutamise pärast käesoleva otsuse jõustumist.Artikkel 41. Otsus 97/347/EÜ tunnistatakse kehtetuks alates 20. maist 1998.2. Komisjoni otsus 94/796/EÜ [5] tunnistatakse kehtetuks alates 20. maist 1998.3. Otsuse 97/347/EÜ ja otsuse 94/796/EÜ kohaselt kinnitatud lõppseadmeid võib jätkuvalt turule viia ja kasutusele võtta.Artikkel 5Käesolev otsus on adresseeritud liikmesriikidele.Brüssel, 17. juuni 1998Komisjoni nimelkomisjoni liigeMartin Bangemann[1] EÜT L 74, 12.3.1998, lk 1.[2] EÜT L 148, 6.6.1997, lk 24.[3] EÜT L 77, 26.3.1973, lk 29.[4] EÜT L 139, 23.5.1989, lk 19.[5] EÜT L 329, 20.12.1994, lk 1.--------------------------------------------------LISAViide kohaldatavale ühtlustatud standardileOtsuse artiklis 2 viidatakse järgmisele ühtlustatud standardile:Integraalteenuste digitaalvõrk (ISDN); integraalteenuste digitaalvõrguga (ISDN) ISDN primaarpöörduse abil ühendatavate lõppseadmete ühendamisnõudedETSIEuroopa Telekommunikatsiooni StandardiinstituutETSI sekretariaatTBR 4 — november 1995, muudetud dokumendiga TBR 4 A1 — detsember 1997(eessõna välja arvatud)LisateaveEuroopa Telekommunikatsiooni Standardiinstituut on tunnustatud direktiiviga 83/189/EMÜ. [1]Eespool nimetatud ühtlustatud standard on koostatud direktiivis 83/189/EMÜ sätestatud asjaomase korra kohaselt.Eespool nimetatud ühtlustatud standardi tervikteksti võib saada järgmistelt aadressidelt:Euroopa Telekommunikatsiooni Standardiinstituut 650, route des Lucioles F–06921 Sophia Antipolis Cedex | Euroopa Ühenduste Komisjon DG XIII/A/2 — (BU 31, 1/7) Rue de la Loi/Wetstraat 200 B–1049 Brussels |või muult organisatsioonilt, kes vastutab ETSI standardite kättesaadavaks muutmise eest; selliste organisatsioonide nimekiri on Internetis aadressil www.ispo.cec.be.[1] EÜT L 109, 26.4.1983, lk 8.--------------------------------------------------